Publication: Magyar Közlöny
Issue: MK-2003-130 (Year: 2003, Number: 130)
Era: 1990-2004
Section: A 17/1998. (V. 13.) AB határozatban megfogalmazottak
Paragraph Index: 102

4. § (6) bekezdését megsemmisítette. 3.2. Az Ör. 4. § (3) bekezdése az állattartással érintett közvetlen szomszédok jogainak védelme érdekében elõírja, hogy állatot tartani az állattartással érintett közvetlen szomszédok nyugalmának zavarása nélkül lehet. A tulajdonjoghoz kapcsolódó szomszédjogi szabályokat elsõsorban a Ptk. tartalmazza. A Ptk. 100. §-a általános szabályt tartalmaz, s a Ptk. maga nem határozza meg és nem sorolja fel, hogy melyek a 100. §-ában szabályozott zavaró és veszélyeztetõ magatartások. A Ptk. 101—105. §-a néhány esetét felsorolja, de ez nem tekinthetõ kimerítõ felsorolásnak. A Ptk. 106. §-a a szomszédjogi szabályokkal kapcsolatosan úgy rendelkezik, hogy „[a] törvénynek a szomszédjogra vonatkozó rendelkezéseitõl jogszabály vagy a felek megállapodása eltérhet”. A Ptk. hatálybalépésérõl és végrehajtásáról szóló 1960. évi 11. törvényerejû rendelet (a továbbiakban: Ptké.) 21. §-a ennek megfelelõen úgy rendelkezik, hogy „[a] Ptk.-nak a szomszédjogra vonatkozó rendelkezéseitõl eltérõ szabályokat a települési önkormányzat rendelete is megállapíthat”. Ez alapján az Alkotmánybíróság 947/B/1997. AB határozata megállapította, hogy a Ptk. és a Ptké. ezen rendelkezései azt teszik lehetõvé, hogy „az önkormányzat a Ptk. egyes szabályai helyett, illetve azokat kiegészítve, a helyi viszonyoknak megfelelõen saját szabályokat állapítson meg”. (ABH 2002, 830, 832.) Az Ör. 4. § (3) bekezdése az állattartónak a tulajdona használatára (az állattartásra) vonatkozó általános kötelezettségeit szabályozza, a szomszédok nyugalmának biztosítása érdekében. Szabályozási módja, vagyis az, hogy nem csak a szükségtelen mértékû zavarást tiltja, hanem a zavarást általában — tehát szigorúbb rendelkezést tartalmaz, mint a Ptk. 100. §-a —, valamint az, hogy nem szó szerint veszi át a Ptk. 100. §-ának egyes kifejezéseit, a Ptk.

Source: https://magyarkozlony.hu/hivatalos-lapok/8bef5abd4142e8ecabf8ac24852fb8aaccfd5e47/dokumentumok/82ff7193b6453127167e52f7385dd58061632ae8/letoltes